ક્યારેક કડવા અનુભવ થાય છે. જેમ કે, બે દિવસ પહેલાં હું એક ઇન્ટરનેશનલ ફ્લાઇટમાં હતી. હું બે દિવસ સુધી નહોતી સુઈ શકી. હું બ્લેન્કેટ ઓઢીને સુઈ ગઈ હતી. અચાનક મેં જોયું તો કોઈ મને જગાડતું હતું. મેં જોયું તો એક મધર અને તેની બાળકી ફોટોગ્રાફ માટે પૂછતાં હતા. મેં તેમને કહ્યું હતું કે, હું સુઈ રહી હતી અને લેન્ડ થયા પછી તેમને મળીશ. તેમણે નારાજગી વ્યક્ત કરી અને તેઓ ત્યાંથી જતા રહ્યા. મને સવાલ થયો કે, તમે આમ કેવી રીતે કરી શકો. પહેલાં તો તમે મારી ઊંઘ ખરાબ કરી અને પછી તમે નારાજગી વ્યક્ત કરો છો. કદાચ મેં એક ફેન ગુમાવી છે, પરંતુ મારો શું વાંક છે? મને એક એક્ટર હોવાની આ જ વાત ખરાબ લાગે છે. તમને ગ્રાન્ટેડ લેવામાં આવે છે. મને યાદ છે કે, એક વખત એરપોર્ટ પર મારું સિક્યુરિટી ચેકિંગ થઈ રહ્યું હતું. હું મારા શૂઝ ઉતારી રહી હતી ત્યારે એક આન્ટી મારી પાસે આવ્યા અને મારો હાથ પકડ્યો અને સેલ્ફી ક્લિક કરી. મને એમ થયું કે, મેડમ મને મારા શૂઝ તો પહેરવા દો. કોઈની પણ પર્સનલ સ્પેસમાં હસ્તક્ષેપ ન કરવો જોઈએ. અમારી પ્રોફેશનલ લાઇફ તો જગજાહેર છે. પર્સનલી જો તમે જાણવા માગતા હોય કે, હું કોની સાથે ડેટિંગ કરું છું તો એક ચોક્કસ હદ સુધી મંજૂર છે. કેટલાક લોકો ફોટોગ્રાફ ક્લિક કરતાં પહેલાં પૂછતાં પણ નથી.